CELEX: 62009CA0035
Language: fi
Date: 2010-07-01 00:00:00
Title: Asia C-35/09: Unionin tuomioistuimen tuomio (toinen jaosto) 1.7.2010 (Corte suprema di cassazionen (Italia) esittämä ennakkoratkaisupyyntö) — Ministero dell’Economia e delle Finanze ja Agenzia delle Entrate v. Paolo Speranza (Välilliset verot — Yhtiöpääoman korottamisesta maksettava vero — Direktiivin 69/335/ETY 4 artiklan 1 kohdan c alakohta — Kansallinen lainsäädäntö, jossa säädetään yhtiöpääoman korottamista koskevan päätöksen rekisteröinnin verotuksesta — Edunsaajayhtiön ja notaarin solidaarinen vastuu veroista — Pääomapanosta ei ole tosiasiallisesti suoritettu — Todistelukeinojen rajoittaminen)

28.8.2010   
            
            
               FI
            
            
               Euroopan unionin virallinen lehti
            
            
               C 234/11
            
         Unionin tuomioistuimen tuomio (toinen jaosto) 1.7.2010 (Corte suprema di cassazionen (Italia) esittämä ennakkoratkaisupyyntö) — Ministero dell’Economia e delle Finanze ja Agenzia delle Entrate v. Paolo Speranza
   (Asia C-35/09) (1)
   
   (Välilliset verot - Yhtiöpääoman korottamisesta maksettava vero - Direktiivin 69/335/ETY 4 artiklan 1 kohdan c alakohta - Kansallinen lainsäädäntö, jossa säädetään yhtiöpääoman korottamista koskevan päätöksen rekisteröinnin verotuksesta - Edunsaajayhtiön ja notaarin solidaarinen vastuu veroista - Pääomapanosta ei ole tosiasiallisesti suoritettu - Todistelukeinojen rajoittaminen)
   2010/C 234/16
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte suprema di cassazione
   
      Pääasian asianosaiset
   
   
      Kantajat: Ministero dell’Economia e delle Finanze ja Agenzia delle Entrate
   
      Vastaaja: Paolo Speranza
   
      Oikeudenkäynnin kohde
   
   Ennakkoratkaisupyyntö — Corte suprema di cassazione — Pääomanhankinnasta kannettavista välillisistä veroista 17.7.1969 anntun neuvoston direktiivin 69/335/ETY (EYVL L 249, s.25) 4 artiklan 1 kohdan c alakohdan tulkinta — Yhtiökokouksen päätös muuttaa rajavastuuyhtiö osakeyhtiöksi — Osakepääoman suhteellisesta korotuksesta kannettava vero — Kansallinen lainsäädäntö, jossa veron maksuvelvollisuus asetetaan pääoman korottamisesta päättäneelle yhtiölle ja notaarille yhteisvastuullisesti
   
      Tuomiolauselma
   
   
               1)
            
            
               Pääoman hankinnasta suoritettavista välillisistä veroista 17.7.1969 annetun neuvoston direktiivin 69/335/ETY, sellaisena kuin se on muutettuna 10.6.1985 annetulla neuvoston direktiivillä 85/303/ETY, 4 artiklan 1 kohdan c alakohtaa ja 5 artiklan 1 kohdan a alakohtaa on tulkittava siten, ettei niiden vastaista ole se, että jäsenvaltio määrittää yhtiön pääoman korottamista koskevan päätöksen rekisteröimisen ajankohdaksi, jolloin pääoman hankintaveron osalta verotettava tapahtuma tapahtuu, sillä edellytyksellä, että kyseisen veron kantamisen ja vastaanottavaan yhtiöön tapahtuvan omaisuuserien tosiasiallisen sijoittamisen välinen yhteys säilyy. Jos päätöstä tehtäessä omaisuuseriä ei ole vielä tosiasiallisesti sijoitettu ja jos ei ole varmaa, että pääomapanos suoritetaan, kyseessä oleva jäsenvaltio ei voi vaatia pääoman hankintaveron maksamista ennen, kuin kyseinen pääomapanos on tullut luonteeltaan varmaksi. Tehokkuusperiaatetta on tulkittava siten, että sen vastainen on kansallinen lainsäädäntö, jonka mukaan se, että yhtiön päättämää pääoman korottamista vastaavaa pääomapanosta ei ole tosiasiallisesti suoritettu, voidaan osoittaa verotuomioistuimissa vain esittämällä siviilituomio, joka on saanut lainvoiman ja jolla rekisteröiminen on todettu pätemättömäksi tai kumottu, mistä seuraa, että pääoman hankintavero on joka tapauksessa suoritettava ja se voidaan saada takaisin ainoastaan esittämällä tällainen siviilituomio.
            
         
               2)
            
            
               Direktiiviä 69/335, sellaisena kuin se on muutettuna direktiivillä 85/303, on tulkittava siten, ettei sen vastaista ole se, että jäsenvaltiossa säädetään itsenäisesti tai osapuolten tahdon mukaisesti pääoman korottamista koskevan päätöksen laatineen viranomaisen olevan solidaarisessa vastuussa, sillä edellytyksellä, että kyseisellä viranomaisella on oikeus nostaa takautumiskanne pääomapanoksen vastaanottavaa yhtiötä vastaan.
            
         
      (1)  EUVL C 82, 4.4.2009.